CELEX: 
Language: hr
Date: 2016-04-08 00:00:00
Title: DELEGIRANA UREDBA KOMISIJE (EU) …/... o ispravku Delegirane uredbe Komisije (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) br. 952/2013 (Zakonik), koja je usklađena s Ugovorom o funkcioniranju Europske unije (UFEU), Komisiji se delegiraju ovlasti za dopunu određenih elemenata Zakonika koji nisu ključni u skladu s člankom 290. UFEU-a. Komisija je, izvršavajući te ovlasti, 17. prosinca 2015. donijela Delegiranu uredbu (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446. Tom se Delegiranom uredbom Komisije utvrđuju odredbe opće primjene za dopunu Zakonika u skladu s delegiranim ovlastima, a radi omogućavanja jasne i pravilne primjene Zakonika u prijelaznom razdoblju dok elektronički sustavi potrebni za primjenu Zakonika još nisu potpuno ažurirani ili uvedeni.  
            
            
               Nakon stupanja na snagu Delegirane uredbe (EU) 2016/341 otkrivena su pogrešna upućivanja u nekim obrascima u Prilogu 12., u dijelu koji se odnosi na pojednostavnjenja. Osim toga, otkriveno je da u istom Prilogu nedostaju neki obrasci koji su nenamjerno izostavljeni iz tog Priloga. Ispravak tih pogrešaka od ključne je važnosti za Komisiju, države članice i trgovinu te apsolutni preduvjet za pravilnu provedbu carinskog zakonodavstva Unije. 
            
            
               Uredba (EU) br. 952/2013 i Delegirana uredba (EU) 2016/341 primjenjuju se od 1. svibnja 2016. Stoga je potrebno ispraviti Delegiranu uredbu (EU) 2016/341 kako bi se, što je prije moguće, zamijenili obrasci s problematičnim upućivanjima i dodali obrasci koji nedostaju te tako osiguralo da su na raspolaganju obrasci potrebni za primjenu Zakonika. 
            
            
               2.SAVJETOVANJA PRIJE DONOŠENJA AKTA
            
            
               Provedeno je savjetovanje u skladu sa stavkom 4. Zajedničkog dogovora o delegiranim aktima između Europskog parlamenta, Vijeća i Europske komisije.
            
            
               Nacrt akta predstavljen je izaslanicima država članica na sastanku stručne skupine za Carinski zakonik 17. ožujka 2016. Države članice složile su se s predloženim ispravkom.  
            
            
               3.PRAVNI ELEMENTI DELEGIRANOG AKTA
            
            
               Prilog 12. Delegirane uredbe Komisije (EU) 2016/341 treba se ispraviti kako bi se otklonili uočeni nedostaci i pogreške.  
            
            
               Budući da ti ispravci utječu na sadržaj delegiranog akta, prikladan je instrument Delegirana uredba Komisije o ispravku Delegirane uredbe (EU) 2016/341. Ona će se primjenjivati ako Europski parlament ili Vijeće ne ulože prigovor u roku od dva mjeseca uz mogućnost produljenja tog roka za sljedeća dva mjeseca. 
            
            
               DELEGIRANA UREDBA KOMISIJE (EU) …/...
            
            
               оd 8.4.2016.
            
            
               o ispravku Delegirane uredbe Komisije (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije
                  1
               , a posebno njezin članak 279.,
            
            
               budući da:
            
            
               (1)Nakon donošenja Delegirane uredbe (EU) 2016/341
                  2
                u tri su obrasca u dijelu o pojednostavnjenjima Priloga 12. toj Delegiranoj uredbi otkrivene određene nedosljednosti sa sustavima uspostavljenima Carinskim zakonikom Unije, uključujući upućivanja na postupke koji se više ne primjenjuju. Te nedosljednosti utječu na pravnu jasnoću i trebale bi se ispraviti.
            
         
         
            
               (2)Nadalje, utvrđeno je da su u dijelu o pojednostavnjenjima Priloga 12. Delegiranoj uredbi (EU) 2016/341 greškom izostavljeni i određeni obrasci.
            
            
               (3)Delegiranu uredbu (EU) 2016/341 trebalo bi stoga na odgovarajući način izmijeniti.
            
            
               (4)Odredbe ove Uredbe trebale bi se primjenjivati od 1. svibnja 2016. kako bi se omogućila puna primjena Carinskog zakonika,
            
            
               DONIJELA JE OVU UREDBU:
            
            
               Članak 1.
            
            
               Ispravci Delegirane uredbe (EU) 2016/341
            
            
               Prilog 12. Delegirane uredbe (EU) 2016/341 ispravlja se kako slijedi:
            
            
               (1)obrasci „Zahtjev za odobrenje za uporabu pojednostavnjene deklaracije i unos u evidenciju deklaranta”, „Zahtjev za odobrenje za uporabu pojednostavnjenih postupaka, Dodatni obrazac – UVOZ” i „Objašnjenja različitih polja obrasca zahtjeva” zamjenjuju se obrascima iz Priloga I. ovoj Uredbi;
            
            
               (2)dodaju se obrasci iz Priloga II. ovoj Uredbi.
            
            
            
               Članak 2.
            
            
               Stupanje na snagu 
            
            
               Ova Uredba stupa na snagu dan nakon dana objave u Službenom listu Europske unije.
            
            
            
               Primjenjuje se od 1. svibnja 2016.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
            
               Sastavljeno u Bruxellesu 8.4.2016.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        Uredba (EU) br. 952/2013 Europskog parlamenta i Vijeća od 9. listopada 2013.o Carinskom zakoniku Unije, SL L 269, 10.10.2013., str. 1.
               
               
                  
                     (2)
                  
                        Delegirana uredba Komisije (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446, SL L 69, 15.3.2016., str. 1.
               
            
      
    ---documentbreak--- 
      
         
         
            
               PRILOZI
            
            
               Delegiranoj uredbi Komisije
            
            
               o ispravku Delegirane uredbe Komisije (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446
            
            
               PRILOG I.
            
            
               
                  
            
            
               
                  
               
               Objašnjenja različitih polja obrasca zahtjeva
            
            
            
               Opća napomena:
            
            
               Ako je potrebno, zatražene informacije mogu se navesti u posebnom prilogu obrascu zahtjeva, s upućivanjem na polje dotičnog obrasca.
            
            
               Države članice mogu tražiti dodatne informacije.
            
            
               1.
                     Upisati puno ime i broj EORI podnositelja zahtjeva. Podnositelj zahtjeva osoba je kojoj će se izdati odobrenje.
            
            
               1.a.
                     Upisati identifikacijski broj poduzeća.
            
            
               1.b.
                     Ako je primjenjivo, upisati interni referentni broj kojim se upućuje na ovaj zahtjev u odobrenju.
            
            
               1.c.
                     Upisati relevantne podatke za kontakt (osoba za kontakt, adresa za kontakt, broj telefona, broj telefaksa, adresa e-pošte). 
            
            
               1.d.
                     Navesti vrstu zastupanja za podnošenje deklaracije umetanjem oznake „X” u odgovarajuće polje.
            
            
               2.
                     Navesti vrstu pojednostavnjenja (unos u evidenciju, pojednostavnjena deklaracija ili centralizirano carinjenje) i vrstu primijenjenog carinskog postupka (za uvoz i/ili izvoz) umetanjem oznake „X” u odgovarajuće polje.
            
            
               3.
                     Upisati odgovarajuću oznaku:
            
            
               1
                     prvi zahtjev za izdavanje odobrenja; 
            
         
         
            
               2
                     zahtjev za izmjenu ili produljenje odobrenja (navodi se i odgovarajući broj odobrenja).
            
            
               4.a.
                     Navesti je li ovjeren status ovlaštenoga gospodarskog subjekta; ako je odgovor potvrdan, upisati odgovarajući broj.
            
            
               4.b.
                     Upisati vrstu, referentni broj i, ako je primjenjivo, datum prestanka valjanosti odgovarajućeg odobrenja za koje će se upotrijebiti zatražena pojednostavnjenja; ako je zahtjev za izdavanje odobrenja tek podnesen, upisati vrstu zatraženog odobrenja i datum zahtjeva. 
            
            
               5.
                     Informacije o glavnoj računovodstvenoj evidenciji, trgovačkim, fiskalnim ili drugim računovodstvenim materijalima.
            
            
               5.a.
                     Upisati punu adresu mjesta gdje se vodi glavna računovodstvena evidencija.
            
            
               5.b.
                     Upisati vrstu evidencije (u elektroničkom ili papirnatom obliku te vrstu upotrijebljenog sustava i računalnog programa).
            
            
               6.
                     Upisati broj dopunskih obrazaca priloženih zahtjevu.
            
            
               7.
                     Informacije o evidenciji (računovodstvena evidencija povezana s carinom).
            
            
               7.a.
                     Upisati punu adresu mjesta gdje se vodi evidencija.
            
            
               7.b.
                     Upisati vrstu evidencije (u elektroničkom ili papirnatom obliku te vrstu upotrijebljenog sustava i računalnog programa).
            
            
               7.c.
                     Ako je primjenjivo, upisati ostale relevantne informacije povezane s evidencijom.
            
            
               8.
                     Informacije o vrsti robe i transakcija.
            
            
               8.a.
                     Ako je primjenjivo, upisati odgovarajuću oznaku KN, a inače upisati barem poglavlje KN i opis robe.
            
            
               8.b.
                     Upisati relevantne informacije na mjesečnoj osnovi.
            
            
               8.c.
                     Upisati relevantne informacije na mjesečnoj osnovi.
            
            
               9.
                     Informacije o ovlaštenim lokacijama robe i nadležnom carinskom uredu.
            
            
               9.a. i b.
                     Upisati puni naziv, adresu i podatke za kontakt. 
            
            
               10.
                     Upisati puni naziv, adresu i podatke za kontakt odgovarajućeg carinskog ureda gdje se roba stavlja u carinski postupak.
            
            
               11.
                     Ako je primjenjivo, upisati puni naziv, adresu i podatke za kontakt nadzornog carinskog ureda.
            
            
               12.
                     Navesti vrstu pojednostavnjene deklaracije umetanjem oznake „X” u odgovarajuće polje; u slučaju upotrebe komercijalnih ili drugih administrativnih isprava, mora se navesti vrsta isprave.
            
         
         
            
               
            
               PRILOG II.